**Kviečiame dalyvauti pianistų koncertmeisterių perklausoje!**

Perklausos metu bus atrenkami kandidatai pianisto koncertmeisterio pareigoms Klaipėdos valstybiniame muzikiniame teatre užimti. Pageidaujančius dalyvauti perklausoje prašome iki **rugsėjo 24 d.** (imtinai) registruotis el. paštu audrone.juozauskaite@kvmt.lt.

Registracijos metu prašome pateikti savo kūrybinę CV su nuotrauka (CV turi būti ne didesnės apimties negu 1MB pdf formatu; **visa informacija, įskaitant nuotrauką,** **privalo tilpti į A4 lapą**).

**Perklausos laikas ir vieta**

Perklausa vyks gyvai **2024 m. rugsėjo 26 d. nuo 14 val.** Klaipėdos valstybiniame muzikiniame teatre (Danės g. 19, Klaipėda).

**Perklausos metu reikalingi pateikti dokumentai ir programa:**

1. Aukštojo muzikinio išsilavinimo diplomas arba nebaigto aukštojo muzikinio išsilavinimo pažyma.
2. Programa:

- nedidelės apimties kūrinys fortepijonui solo;

- laisvai pasirinkto vokalinio kūrinio (nuo liaudies dainos iki arijos) atlikimas grojant ir dainuojant;

- komisijos pateikto kūrinio skaitymas iš lapo;

- pokalbis su komisijos nariais.

**Kontaktai**

Smulkesnės informacijos galite teirautis telefonu +370 620 46799 ir el. paštu audrone.juozauskaite@kvmt.lt.